CELEX: 32015D1377
Language: sk
Date: 2015-08-07 00:00:00
Title: Vykonávacie Rozhodnutie Komisie (EÚ) 2015/1377 zo 7. augusta 2015 o opatrení, ktoré prijalo Švédsko v súlade so smernicou Európskeho parlamentu a Rady 2006/42/ES s cieľom zakázať uvedenie dvoch strojov na rezanie a štiepanie palivového dreva vyrábaných spoločnosťou Bonnet AB na trh [oznámené pod číslom C(2015) 5412] (Text s významom pre EHP)

11.8.2015   
            
            
               SK
            
            
               Úradný vestník Európskej únie
            
            
               L 212/37
            
         VYKONÁVACIE ROZHODNUTIE KOMISIE (EÚ) 2015/1377
   zo 7. augusta 2015
   o opatrení, ktoré prijalo Švédsko v súlade so smernicou Európskeho parlamentu a Rady 2006/42/ES s cieľom zakázať uvedenie dvoch strojov na rezanie a štiepanie palivového dreva vyrábaných spoločnosťou Bonnet AB na trh
   
      
         [oznámené pod číslom C(2015) 5412]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2006/42/ES (1) zo 17. mája 2006 o strojových zariadeniach a o zmene a doplnení smernice 95/16/ES, a najmä na jej článok 11 ods. 3,
   keďže:
   
               (1)
            
            
               V súlade s postupom stanoveným v článku 11 ods. 2 smernice 2006/42/ES Švédsko informovalo Komisiu o opatrení týkajúcom sa zákazu uvedenia dvoch strojov na rezanie a štiepanie palivového dreva typu Bonnetklippen a Brännhultsklippen vyrábaných spoločnosťou Bonnet AB, Surgatan, SE-602 28 Norrköping, Švédsko na trh.
            
         
               (2)
            
            
               Stroje na rezanie a štiepanie mali označenie CE podľa smernice 2006/42/ES.
            
         
               (3)
            
            
               Dôvodom na prijatie opatrenia bol nesúlad strojov na rezanie a štiepanie so základnými požiadavkami na bezpečnosť a ochranu zdravia stanovenými v bodoch 1.1.2 a 1.3.7 prílohy I k smernici 2006/42/ES, ktoré sa týkajú princípov integrovanej bezpečnosti a rizík súvisiacich s pohyblivými časťami. Stroje predovšetkým nemali ochranné kryty alebo iné prostriedky na ochranu proti rizikám súvisiacim s pohyblivými časťami a počas ich prevádzky mohlo dôjsť k styku s nebezpečnými časťami.
            
         
               (4)
            
            
               Švédsko o nedostatkoch informovalo výrobcu, ktorý prijal nevyhnutné opatrenia na stiahnutie nevyhovujúcich výrobkov z trhu.
            
         
               (5)
            
            
               Z preskúmania dôkazov, ktoré poskytlo Švédsko, vyplýva, že stroje na rezanie a štiepanie palivového dreva typu Bonnetklippen a Brännhultsklippen vyrábané spoločnosťou Bonnet AB,Surgatan, SE-602 28 Norrköping, Švédsko nevyhovujú základným požiadavkám na bezpečnosť a ochranu zdravia stanoveným v smernici 2006/42/ES, a že v dôsledku tohto nesúladu vzniká vážne riziko zranenia používateľov. Preto je vhodné považovať opatrenie prijaté Švédskom za oprávnené.
            
         PRIJALA TOTO ROZHODNUTIE:
   Článok 1
   Opatrenie, ktoré prijalo Švédsko s cieľom zakázať uvedenie strojov na rezanie a štiepanie palivového dreva vyrábaných spoločnosťou Bonnet AB,Surgatan, SE-602 28 Norrköping, Švédsko na trh, je oprávnené.
   Článok 2
   Toto rozhodnutie je určené členským štátom.
   
      V Bruseli 7. augusta 2015
      
         
            Za Komisiu
         
         Elżbieta BIEŃKOWSKA
         
            členka Komisie
         
      
   
   
      (1)  Ú. v. EÚ L 157, 9.6.2006, s. 24.